Fugaku så Itachi som klanens fremtid, og sterk i troen, brukte han all sin tid for at det skulle gå i oppfyllelse. Dette førte til at han ofte forsømte Sasuke, som var tvunget til å vokse opp i skyggen til sin eldre bror. Itachi ville ofte tvinge sin far til å tilbringe mer tid sammen med Sasuke, men selv da var tankene hans fokusert på Itachi. Han hadde store vanskeligheter med å forstå Itachi's motivasjoner og handlinger, noe som ga ham store kvaler, siden han hadde store forhåpninger om sin eldste sønn. Da Itachi begynte å distansere seg fra klanen, skled han og faren fra hverandre. Dermed begynte Fugaku å bruke mer tid på Sasuke, og kom til å se ham som klanens stolthet. Etter å ha trent den yngste sønnen sin i Uchiha-klanens grunnleggende teknikker, formante han Sasuke til ikke å følge i sin brors fotspor. Den skjebnesvangre kvelden da hele Uchiha-klanen ble massakrert, ble Fugaku drept sammen med sin kone i familiens hjem. Hånden som holdt sverdet var ingen annen enn Itachi, Fugaku's egen sønn, som han hadde hatt slike forhåpninger til.